# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 23/2012

# zo zasadnutia Vedenia STU zo  dňa 21. 11. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh ministra k metodike rozpisu dotácie zo štátneho rozpočtu pre verejné VŠ na rok 2013
3. Informácia o príprave projektu UVP STU
4. Informácia o štrukturálnych fondoch 2014-2020
5. Čerpanie rozpočtu dotácie STU k 30.9.2012
6. Návrh na odsúhlasenie nájomných zmlúv
7. Správa o legislatívnych zmenách v oblasti zamestnanosti
8. Doplnenia a úpravy v systéme MAGION
9. Vyslania na zahraničnú pracovnú cestu
10. Počty študentov v akademickom roku 2012/2013
11. Vyhlásenie nového ročníka Projektov mladých
12. Správa o stave BOZP a OPP na Rektoráte STU za október 2012
13. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Čerpanie rozpočtu dotácie STU k 30.9.2012 (D. Faktor)
3. Návrh na odsúhlasenie nájomných zmlúv (D. Faktor)
4. Správa o legislatívnych zmenách v oblasti zamestnanosti (D. Faktor)
5. Doplnenia a úpravy v systéme MAGION (F. Horňák)
6. Vyslania na zahraničnú pracovnú cestu (F. Horňák)
7. Počty študentov v akademickom roku 2012/2013 (F. Horňák)
8. Vyhlásenie nového ročníka Projektov mladých (S. Biskupič)
9. Správa o stave BOZP a OPP na Rektoráte STU za október 2012 (D. Faktor)
10. Správa o stave súdnych sporov STU (D. Faktor)

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **2/17/2012-V** | V STU ukladá prerokovať doplnenia a úpravy v časti „cestovné  náhrady“ v systéme MAGION s CVT a EPÚ a opätovne predložiť  dokument na schválenie Vedeniu STU aj s vyjadreniami  príslušných útvarov. | 21.11.2012 | F. Horňák v spolupráci s kvestorom a riaditeľom CVT |
| **1/22/2012-V** | V STU ukladá v súvislosti návrhom na uzatvorenie NZ špecifikovanej v bode 2) pripraviť analýzu o vykonaní investícií vo väzbe na zľavu z nájomného v porovnaní so Smernicou č. 3/2011-N na určenie obvyklého nájomného za prenájom nebytových priestorov a voľných plôch vo vlastníctve STU v Bratislave a preveriť písomné povolenia na vykonanie investície do majetku STU. Materiál je potrebné predložiť na ďalšie rokovanie V STU.  2) Nájomná zmluva s nájomcom EUROFINS BEL/NOVAMANN s. r. o., Komjatická 73, 940 02 Nové Zámky. Prenájom priestorov na FCHPT. Predmetom sú nebytové priestory v starej budove. | 21.11.2012 | D. Faktor |
| **2/22/2012-V** | V STU ukladá v súvislosti s informatívnou správou Analýza správy budov STU – náklady na rekonštrukcie a energie doplniť a prepracovať údaje z jednotlivých fakúlt s cieľom získať materiál s konzistentnými údajmi. | 21.11.2012 | M. Sokol, D. Faktor, dekani |

Odložené úlohy:

|  |  |  |  |
| --- | --- | --- | --- |
| **3/21/2012-V** | V STU ukladá Návrh Smernice rektora Parkovanie osobných motorových vozidiel v sídle STU po zapracovaní pripomienok znova predložiť na rokovanie V STU. | 31.12.2012 | D. Faktor |
| **4/21/2012-V** | V STU ukladá Návrh Smernice na vydávanie edície monografií z PhD. dizertačných prác – opravená verzia po zapracovaní pripomienok znova predložiť na rokovanie V STU. | 5.12.2012 | S. Biskupič |
| **2/22/2012-V** | V STU ukladá v súvislosti s informatívnou správou Analýza správy budov STU – náklady na rekonštrukcie a energie doplniť a prepracovať údaje z jednotlivých fakúlt s cieľom získať materiál s konzistentnými údajmi. | 5.12.2012 | M. Sokol, D. Faktor, dekani |
| **3/22/2012-V** | V STU ukladá v súvislosti s materiálom Ponuka aplikácie pre smartfóny pre študentov zorganizovať osobitné stretnutie so zástupcom spoločnosti a CVT STU s cieľom získať detailnejšie informácie o realizácii ponuky. | 5.12.2012 | F. Horňák |

**K BODU2: Návrh ministra k metodike rozpisu dotácie zo štátneho rozpočtu pre verejné VŠ na rok 2013**

Rektor ústne informoval o návrhu ministra k metodike rozpisu dotácie zo štátneho rozpočtu pre

verejné VŠ na rok 2013. Minister má snahu zmeniť rozpis, avšak môže to byť nepriechodné na

nižších zložkách MŠVVaŠ SR.

**UZNESENIE: 1/23/2012-V**

V STU rozhodlo, že v rámci STU je za pripomienkovanie návrhu ministra k metodike rozpisu

dotácie zo štátneho rozpočtu pre verejné VŠ na rok 2013 zodpovedný pror. Sokol.

**K BODU 3: Informácia o príprave projektu UVP STU**

Rektor ústne oboznámil členov V STU o napredovaní prípravy projektu UVP STU, kde je v zásade

potrebné sfinalizovať ešte rozpočet projektu a preklopiť ho do predpísaného formulára. Do

dvoch týždňov by mal byť projekt kompletne pripravený. Taktiež informoval, že pravdepodobne

dôjde k pozastaveniu výzvy na podanie projektu.

K VO projektu:

* SAV stiahla súťažný dialóg, UK ju zrejme bude nasledovať
* MTF STU vyhlásila súťaž na obstaranie iónového dela

**K BODU4: Informácia o štrukturálnych fondoch 2014-2020**

Rektor ústne informoval o osobnom stretnutí s premiérom SR, Robertom Ficom, na ktorom ho

požiadal o udelenie výnimky pre čerpanie štrukturálnych fondov pre vedu a inovácie

v Bratislave na programovacie obdobie 2014-2020. Premiér požiadal o predloženie písomných

požiadaviek.

**K BODU 5: Čerpanie rozpočtu dotácie STU k 30.9.2012**

Materiál uviedol kvestor ako informáciu o čerpaní dotácie STU k 30.9.2012.

Prorektor Sokol

* navrhol zaviazať dekana FIIT STU k vypracovaniu plánu hospodárenia fakulty na najbližšie 2 roky.

**UZNESENIE: 2/23/2012-V**

V STU berie na vedomie informáciu o čerpaní rozpočtu dotácie STU k 30.9.2012. Materiál

bude predložený na zasadnutie KR STU.

**K BODU 6: Návrh na odsúhlasenie nájomných zmlúv**

Materiál uviedol kvestor.

**UZNESENIE: 3/23/2012-V**

V STU ako kolektívny orgán dal predchádzajúci súhlas k uzavretiu nájomnej zmluvy v zmysle predloženej žiadosti špecifikovanej v bode 1).

1. Nájomná zmluva s nájomcom Beeli s. r. o., Bojná 329, 956 01. Prenájom priestorov na ŠD Nikosa Belojanisa, na ul. Wilsonovej 6, Bratislava, pozostávajúci z miestnosti č. 02NB-01 09, kancelárie o výmere 24,64m2, prízemie ŠD, vrátane spoločných priestorov ( chodba, WC). Doba nájmu od 1.12.2012 do 30.11.2015, cena nájmu 90 €/m2/rok kancelária, spoločný priestor 17€/m2/rok. Návrh predkladá riaditeľ ÚZ ŠDaJ STU a cena je v súlade so Smernicou STU.

**UZNESENIE: 4/23/2012-V**

V STU ako kolektívny orgán prerokovalo návrh na uzatvorenie nájomnej zmluvy špecifikovanej v bode 2) s pripomienkou. V STU vyjadrilo v súvislosti s textom zmluvy pochybnosti. Navrhnutá zmluva nedostatočne chráni STU. V STU žiada doplniť informácie k textu zmluvy a požaduje o nahliadnutie k pôvodne podpísanej zmluve.

1. Prenájom priestorov na FCHPT. Predmetom sú nebytové priestory v starej budove FCHPT:

* kancelárie č. 5 o výmere 9 m2, č. 6 o výmere 8m2, č. 8 o výmere 13 m2, situované v suteréne,
* sklady č. 7 o výmere 7m2, č. 9 o výmere 8 m2, č. 10 o výmere 9 m2, č. 11 o výmere 10 m2, všetko v suteréne,
* laboratórium č. 3 o výmere 28m2, č. 7 o výmere 29 m2, č. 8 o výmere 25 m2, č. 12 o výmere 19 m2, č. 15 o výmere 23 m2 – všetko na 1. poschodí,
* sklady č. 6 výmera 4 m2, č. 10 výmera 3m2, č. 13 výmera 11 m2, č. 14 výmera 11 m2, všetko na 1. poschodí,
* kancelária č. 16 výmera 11 m2, č. 17 výmera 12 m2, všetko na 1. poschodí,
* kancelárie č. 4 výmera 17 m2, č. 5 výmera 19 m2, č. 6 výmera 26 m2, všetko na 2. poschodí,
* laboratória na 2. poschodí č. 7 výmera 29 m2, č. 8 výmera 20 m2,
* archív v suteréne č. 3 výmera 20 m2, č. 6 výmera 20 m2 .

Doba nájmu od 1.11.2012 do 30.10.2017. Cena nájmu sklad/archív 14 €/m2/rok, laboratória 50 €/m2/rok, kancelárie 70 €/m2/rok. Ročná výška nájmu 18 132 eur.

Nájomca žiada a FCHPT odporúča akceptovať nižšiu cenu za m2 plochy ako je uvedená v Smernici STU, nakoľko nájomca investoval do predmetu nájmu v priebehu predchádzajúceho nájmu v rokoch 2007 a 2008, najmä v roku 2008 preukázateľne vlastné prostriedky vo výške 651 794,20 € bez DPH. Účelom nájmu je činnosť zameraná na výskum a analýzy v oblasti chemických látok a materiálov, potravín, životného prostredia, kozmetických výrobkov, liečív a produktov a v týchto oblastiach nájomca úzko spolupracuje s fakultou. Návrh predkladá dekan fakulty a v súlade s úlohou 1/22/2012 -V návrh sa dopĺňa, takto:

Z podporného stanoviska dekana fakulty vyplýva, že nájomca na vlastné náklady zrekonštruoval priestory v starej budove FCHPT – starú trafostanicu, nevyužívané a pôvodné laboratórne a kancelárske priestory oddelenia chemickej fyziky a študentské laboratória oddelenia anorganickej technológie, rekonštrukčnými a inštalačnými prácami zhodnotil objekt fakulty. Preinvestované prostriedky neobsahujú nákup laboratórneho nábytku, prístrojového vybavenia – výlučne sa týkajú rekonštrukčných prác dotknutých priestorov.

Ročná výška nájmu prepočítaná podľa Smernice STU by predstavovala sumu 24 520 eur. Pri navrhovaných cenách by nájomca zaplatil ročné nájomné 18 132 eur , za rok o 6 388 eur menej, za 5 rokov nájmu 31 940 eur menej.

**K BODU 7: Správa o legislatívnych zmenách v oblasti zamestnanosti**

Materiál prezentoval kvestor. Informoval o legislatívnych zmenách Zákonníka práce, Zákona

o sociálnom poistení a Zákona o zdravotnom poistení a ich dopade na pracovno-právne

vzťahy STU.

**UZNESENIE: 5/23/2012-V**

V STU berie na vedomie správu o legislatívnych zmenách v oblasti zamestnanosti.

**ÚLOHA: 1/23/2012-V**

V STU ukladá v súvislosti s legislatívnymi zmenami Zákonníka práce, Zákona

o sociálnom poistení a Zákona o zdravotnom poistení zabezpečiť školenie pre príslušných zamestnancov STU.

Z: D. Faktor

T: december 2012

**ÚLOHA: 2/23/2012-V**

V STU ukladá v súvislosti s legislatívnymi zmenami Zákonníka práce, Zákona o sociálnom

poistení a Zákona o zdravotnom poistení predložiť zoznam vnútorných noriem STU spolu

s harmonogramom termínov pre ich úpravu a spracovanie v súlade s predloženými zmenami.

Z: D. Faktor

T: 5.12.2012

**K BODU 8: Doplnenia a úpravy v systéme MAGION**

Materiál prezentoval prorektor Horňák.

**UZNESENIE: 6/23/2012-V**

V STU schvaľuje realizáciu doplnení a úprav v systéme MAGION.

**K BODU 9: Vyslania na zahraničnú pracovnú cestu**

Materiál bol stiahnutý z rokovania V STU z dôvodu zamietnutia žiadosti o dodatočnú registráciu rektora STU a M. Búciovú na 1st Annual Forum of the EU Strategy for the Danube Region, ktoré sa malo konať v Regensburgu, Nemecko v dňoch 27.-28.11.2012.

**K BODU 10: Počty študentov v akademickom roku 2012/2013**

Materiál prezentoval prorektor Horňák ako finálny podklad pre štatistické výkazy Ústavu

informácií a prognóz školstva a pre Centrálny register študentov.

**UZNESENIE: 7/23/2012-V**

V STU berie na vedomie informáciu o počte študentov v akademickom roku 2012/2013.

**K BODU 11: Vyhlásenie nového ročníka Projektov mladých**

Materiál prezentoval prorektor Biskupič. Vyhlásenie ročníka Projektov mladých je realizované

pravidelne každý rok.

**UZNESENIE: 8/23/2012-V**

V STU schvaľuje Vyhlásenie nového ročníka Projektov mladých s vyhlásením výzvy v decembri 2012.

**K BODU 12: Správa o stave BOZP a OPP na Rektoráte STU za október 2012**

Materiál prezentoval kvestor ako pravidelnú informáciu v zmysle Požiarneho štatútu STU.

**UZNESENIE: 9/23/2012-V**

V STU berie na vedomie Správu o stave BOZP a OPP na Rektoráte STU za október 2012.

**OZNAMY:**

Prorektor Biskupič

* informoval o možnosti účasti STU v pilotnom projekte SMARTUNI 4TU, v rámci ktorého je možnosť využitia elektronického nástroja Intellectual Asset Management (IAM), ktorý v rôznych variantoch dokáže registrovať, určiť komerčnú hodnotu a navrhnúť biznis model komerčného zhodnotenia PDV, nástroj vyvinula spoločnosť RIGLERSYSTEMTM, ide súkromnú kanadskú spoločnosť zameranú na zhodnocovanie predmetov duševného vlastníctva (PDV)

Prorektor Sokol

* informoval o kick-off meetingu k projektu Reality, ktorý sa koná v spolupráci s Ekonomickou univerzitou, ide o propagáciu štúdia v zahraničí, stretnutie bolo v dňoch 12. – 13.11.2012 na EU v Bratislave

Prorektor Horňák

* informoval o stretnutí prorektorov pre vzdelávanie, ktoré prebehlo v dňoch 8. – 9.11.2012 v Banskej Štiavnici, témou stretnutia bola podpora študentov so špecifickými potrebami (telesne postihnutí, psychické problémy a pod.), táto problematika bude v platnosti od 1.1.2013

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 26.11.2012 | AS STU | 14:00 |  |
| **December** | 5.12.2012 | V STU | 9:00 |  |
|  | 5.12.2012 |  | 14:00 | PhD. promócie |
|  | 5.12.2012 |  | 16:00 | Dr.h.c. Mýtna |
|  | 6.12.2012 |  | 10:00, 14:00 | PhD. promócie |
|  | 7.12.2012 |  | 19:00 | Vianočný koncert VUS Technik |
|  | 10.12.2012 |  | 10:00 | Dr.h.c. MTF TT |
|  | 12.12.2012 | VR | 9:00 |  |
|  | 12.12.2012 | KR STU | 14:00 | 12:00 obed |
|  | 13.12.2012 |  | 13:00 | Vianočná kapustnica |
|  | 19.12.2012 | V STU | 9:00 | Rozlúčka so starým rokom |
|  | 19.12.2012 |  | 13:00 | Menovanie docentov |

Zapísala: 23.11.2012 Zápisnicu overil: 23.11.2012

Erika Jevčáková prof. Ing. Marián Peciar, PhD.